open-index/open-wikipedia-markdown huggingface dataset:
The Human League

**The Human League** er en britisk synth rock og new wave gruppe som var særlig populære på 1980-tallet. Gruppen ble et av de ledende new romantic-gruppene. Medlemmene i gruppen er fra Sheffield i England. De var blant de første som rendyrket et syntetisk lydbilde. Philip Oakey er bandets frontfigur. Han har også komponert de fleste av bandets sanger.

I mars 1980 forlot Ian Craig Marsh og Martyn Ware bandet og dannet bandet Heaven 17. De forlot bandet på grunn av uenighet med Oakey om retningen Human League utviklet seg i.

Kommersielt slo de gjennom i 1981 med albumet Dare. Denne utgivelsen inneholdt et knippe sanger som ble blant bandets mest kjente: *Don't You Want Me* gikk til topps på singellistene både i USA og Storbritannia. Blant gruppens inspirasjonskilder er Kraftwerk og Roxy Music, og bandet har i ettertid selv vært inspirasjonskilde for artister som Madonna, Depeche Mode og Moby.

Human League la ut på en turné så sent som i 2012.

## Diskografi
**Reproduction* (1979)
**Travelogue* (1980)
**Dare!* (1981)
**Love and Dancing* (1982)
**Hysteria* (1984)
**Crash* (1986)
**Romantic?* (1990)
**Octopus* (1995)
**Secrets* (2001)
*Credo (2011)
## Eksterne lenker
* 
* 
*
Houston Ship Channel

**Houston Ship Channel** i Houston, Texas er en del av havna i Houston, en av USAs travleste havner. Skipskanalen er en kanalisering av elva Buffalo Bayou, som har sine kilder 50 kilometer vest for Houston, og har blitt brukt til å transportere varer til Mexicogolfen i hvert fall siden 1836. Nærheten til oljefeltene i Texas førte til etablering av mange oljeraffinerier langs vannveien, så som ExxonMobils anlegg i Baytown på østbredden av San Jacinto River, som er en del av kanalen.

Houston Ship Channel har flere ganger vært utvidet og gjort dypere for å kunne ta imot stadig større skip. Kanalen kan for tiden ta skip som er 161 meter lange og 14 meter brede, og den er 80 kilometer lang. Øyene som ligger i kanalen er en del av det pågående utvidelsesprosjektet. De er dannet av jord som er hentet opp under mudringen i kanalløpet, og sumpene og fugleøyene er en del av miljøansvaret som er pålagt Houstons havnevesen.

## Eksterne lenker
* Port of Houston Authority
Krampe (festemiddel)

En **krampe** er et U-formet festemiddel i slekt med klammer og spiker. Det er som oftest laget av galvanisert stål og brukes typisk til festing av piggtråd, stengsler og fjærer mot tre.

Lengde 19-50 mm.

## Se også
* Krampepistol
* Heftestift
* Klammer
* Spiker
Bromölla kommune

**Bromölla kommune** er en kommune i Skåne län i landskapet Skåne i Sverige. Kommunens administrasjonssenter ligger i Bromölla.

## Tettsteder
Bromölla kommune har fem tettsteder. I tabellen oppgis antall innbyggere per 31. desember 2010.

**Noter:**
*  - Den delen  av Valje som ligger i Bromölla kommune. En mindre del ligger i Sölvesborg kommune.

## Referanser


## Eksterne lenker
*
Eden (operativsystem)

**Eden** er et distribuert, objektorientert operativstem som ble utviklet i 1981 ved University of Washington av Edward D. Lazowska og hans medhjelpere.

## Kilder
* Computer.org - The Eden System: A Technical Review
* Andrew P. Black - Supporting Distributed Applications: Experience with Eden

## Litteraturhenvisninger
* Edward D. Lazowska, Henry M. Levy, Guy T. Almes, Michael J. Fisher, Robert Joseph Fowler og Stephen C. Vestal: *The Architecture of the Eden system*, Proceedings of the Eight Symposium on Operating System Prinsciples, Pasific Grove, California, 1981, s. 148-159
Atuarfik Pilerfik

**Atuarfik Pilerfik** er bygdeskolen i den grønlandske bygda Ukkusissat, som ligger i Uummannaq kommune på vestkysten av Grønland. 

Det grønlandske navnet betyr «skolen» og «begynnelsen». En tolking av navnet er at skolen er en trygg start i livet, før elevene forlater sitt trygge rede. 

Skolen ble bygd i 1972, og bygd ut i 1997. Pr 2007 er det 27 elever fra 1. til 9. klasse på skolen. Det er 3 utdannede lærer her, og 3 timelærere uten lærerutdanning. 

Skolen ble i 2003 kåret til «Årets skole» (Årets Atuarfitsialak).
Lunde bru

**Lunde bru** er ei tørrmurt steinhvelvbru i Etnedal kommune i Innlandet. Brua krysser elva Etna ved Lunde omlag 4 km sør for Bruflat. Lunde bru er 132 meter lang og ble bygd mellom 1827 og 1829. Tidligere hadde det vært ei trebru på Lunde (oppført i 1795) da hovedveien mellom Christiania og Bergen ble lagt om Etnedal. Veiloven av 1824 la til grunn at steinhvelvbroer skulle brukes der det var mulig. Brua er Norges lengste ett-spenns steinhvelvbro i tørrmur. Lunde bru ble fredet i 1984. Brua omtales i noen kilder som Norges eldste tørrmurte steinhvelvbru i bruk på offentlig vei. Norges eldste steinhvelsvsbru er Smedbrua på Fylkesvei 2757. Brua er godkjent for kjøretøy med totalvekt inntil 50 tonn. Fylkesveg 251 gikk over brua til 2019, vegen ble da omlagt og brua ligger fra da av på en kommunal vei. Den ble fredet i 1985.

Brua har til sammen tre hvelv, og er 7 meter høy på midten. Hovedhvelvets lysvidde er 21,2 meter. Den har to mindre sidehvelv for flomløp. Den er tørrmuret av ubearbeidet naturstein. Brua krysser elven i rett vinkel slik at veien gjør en skarp sving i vestre ende. Deler av brua ble forsøkt sprengt av norske soldater i 1940 under kampene i Valdres, men den ble restaurert året etter. Brua er brukt i Etnedal kommunes kommunevåpen. Forfatteren Sigurd Lybeck vokste opp like ved. 


Fil:Etnedal komm.svg|alt=Kommunevåpenet i Etnedal|Kommunevåpenet i Etnedal med Lunde bru som motiv.
File:Lunde bru underside.JPG|Tørrmuret hvelv av naturstein
File:Lunde Bru 1.JPG|Kjørebanen
File:Lunde bru detalj.JPG|Detalj av murarbeid


## Se også
* Liste over broer i Norge
* Liste over broer i Norge etter lengde

## Referanser


## Eksterne lenker
* 
*
Stift (andre betydninger)

**Stift** kan vise til:

## Bygging og teknikk
* Dimling, en trenagle
* Fjærstift, fjærbelastet utstyr for å indeksere, lokalisere, posisjonere eller låse komponenter mot en tupp, tapp eller kule ved hjelp av fjærkraft
* Kjeglestift, en konisk stift for å feste sammen to deler
* Kjervstift
* Rørstift, en splittet stift som må klemmes sammen når den drives inn
* Stift (spiker), liten spiker (også om større spiker med rundt eller kantet tverrsnitt)
* Stift (platespiller), i platespillerpickup
* Stift (motordel), avbryterkontakt brukt for å gi og justere tenningstgnist i eldre enkle bensinmotorer
* Sylinderstift

## Tegning og kontormateriell
* Blyantstift, skriveelementet i kjernen av en blyant
* Fargestift, en fargeblyant
* Tegnestift, en liten nål eller spiker med et stort hode, egnet til å presse inn i vegger og oppslagstavler for hånd
* Heftestift, metalltråd bøyd i to rette vinkler, til maskinell sammenhefting av papir

## Annet
* Leppestift, sminkeartikkel
* Stift, tidligere betegnelse på dagens bispedømme i Norge
* Stiften (turn), et vanlig turnmoment (slå stift) via håndstående kaste seg rundt og komme ned på bena

## Se også
* Gjengestang
Arlöv

**Arlöv** er administrasjonssenter i Burlöv kommune i Skåne län i landskapet Skåne i Sverige. Arlöv er en del av tettstedet Malmö, og hadde  innbyggere i 2010.

Arlöv er mest kjent for sin sukkerindustri, Sockerbolaget AB (bygd 1869 og i dag eid av danske Danisco Sugar), og for «hon som jobba i tvätten i Arlöv», nemlig *[[Hanna från Arlöv]]*. 

I Arlöv ligger blant annet Arlövs kirke og det store kjøpesenteret Burlöv Center. Øst for Arlöv er den store avkjørselen som fører en fra Yttre Ringvägen til Malmö og motorveiene E6 og E22. Arlövs sentrum utgjøres av Sockerbitstorget, som minner om et bymessig torg med store steinhus. Det prydes av en skulptur som forestiller to menn som arbeider med sukker. Frem til 1953 var torget det stedet der veien fra Lund, Riksfyran og vestkystveien Rikstvåan møttes på vei inn/ut fra Malmö. Et steinkast derfra ligger en annen arlövssilhuett, Sockerbruket. 

Millionprogrammet på 1960-tallet innebar en fordobling av Arlövs befolkningstall. Med sine mange høyhus har Arlöv et preg som skiller det fra de fleste andre tettsteder i Malmö-Lund-regionen. 

## Referanser
Verdenscupen i hurtigløp på skøyter 2007/08 – Verdenscup 5

Femte stevne i **[[verdenscupen i hurtigløp på skøyter 2007/08]]** ble avholdt i Gunda Niemann-Stirnemann Halle i Erfurt, Tyskland lørdag den 15. og søndag den 16. desember 2007.   

## Sammendrag
;Kvinner

;Menn

## Resultater menn
### 100 meter menn

### Første 500 meter menn

### Første 1000 meter menn

### Andre 500 meter menn

### Andre 1000 meter menn

## Resultater kvinner
### 100 meter kvinner

### Første 500 meter kvinner

### Første 1000 meter kvinner

### Andre 500 meter kvinner

### Andre 1000 meter kvinner

## Referanser




## Eksterne lenker
* Norges Skøyteforbunds samleside om verdenscupen i Erfurt
Heftestift

**Heftestift** er en liten tråd (av stål, kobber, aluminium eller rustfritt stål) som er bøyd i to rette vinkler for sammenhefting av papir, papp, plast, tre, lær, gummi, tekstiler og andre materialer med en stiftemaskin eller stiftepistol. 

Heftestifter kan fjernes med en stiftefjerner eller klammerutdrager.

## Størrelser
For stifter med benevnelser som 24/6 og 26/6, står det første tallet for trådtykkelse og det andre for stiftens høyde. Tallet for trådtykkelse er oppgitt i "Gauge" hvor høyere tall står får tynnere tråd, slik at en 26/6 stift vil være for tynn til å passe i en stiftemaskin laget for den tykkere 24/6 stiften.

;Profilen til en heftestift før bruk:
 _________
 |       |
 |       |

;Fasttrykket heftestift:
 _________
 (__/ \__)

En stiftløs stiftemaskin holder ark sammen ved å kutte og bøye papiret uten bruk av metallstifter.

### Standardisering
Det finnes få standarder for stifttyper, hvilket har ført til mange inkompatible systemer med ulike størrelser, lengder og tykkelser, med overlappende bruksområder.

I noen tilfeller er det mulig å bruke en annen type stift enn den stiftemaskinen er merket med. Generelt er toppbredden (A, bredden på ryggen til stiften) det viktigste målet, men lengden (B) og tykkelsen (C) er også viktig.

I Tyskland er 24/6-stifter er angitt som standard i DIN 7405.

Eksempler på andre stifttyper er 9/10, 13/8, 21/4, 26/8, 66/6, A13/4, A9/8, A13/6, Rapid Omnipress 30, Rapid Omnipress 60, Rapid R23, R33, 13, 36, 53, 140, og Bosch type 14.

I USA angis standarder for ikke-medisinske industrielle stifter i ASTM F1667-15 «*Standard Specification for Driven Fasteners: Nails, Spikes, and Staples*». Et eksempel på en kraftig stifttype til kontorbruk kan for eksempel være angitt som «F1667 STFCC-04», hvor «ST» står for «stift», «FC» står for flat flat top («crown»), «C» står for «cohered» (for å bli bøyd til fasttrykket heftestift), og «04» er en tallkode som viser til at stiften har en lengde på 6&nbsp;mm (0.250&nbsp;tomme), en bentykkelse på 500&nbsp;μm (0.020&nbsp;tomme), benbredde på 800&nbsp;μm (0.030&nbsp;tomme), og en toppbredde («crown width») på 13&nbsp;mm (0.500&nbsp;tomme).

## Se også
* Stiftemaskin
* Stiftepistol
* Stiftefjerner

## Eksterne lenker
*
Stiftefjerner

En **stiftefjerner**, også kalt **klammerutdrager**, er et lite tang-, meisel- eller kloformet verktøy som man kan fjerne heftestifter med.

## Se også
* Heftestift
* Stiftemaskin
* Stiftepistol

## Eksterne lenker
*
Welland Canal

**Wellandkanalen** (*Welland Canal*) er en skipskanal i Ontario, Canada. Kanalen er 43,4 km lang, og går fra Port Colborne ved Eriesjøen til Port Weller hvor den munner ut i Lake Ontario. Gjennom denne kanalen kan fartøy på De store sjøer unngå Niagarafallene. Hvert år fraktes 40 millioner tonn gods gjennom kanalen. Den forsyner også industrien langs traséen med vann og elektrisitet.

Høydeforskjellen i kanalen er 99,5 m, som forseres via et slusesystem på åtte sluser langs traséen. Kanalen er 9 meter dyp.

Dagens Wellandkanal, som er den fjerde i rekken, ble bygd mellom 1913 og 1932. Den første kanalen, bygd av William Merritt, stod ferdig i 1833. Konstruksjonen var imidlertid defekt, og kanalen ble aldri lønnsom. 

## Eksterne lenker
*
Stiftepistol

En **stiftepistol** er et verktøy som skyter stifter eller klammer gjennom materialer som skal festes sammen, f.eks. papir, papp, plast, tre, lær, gummi og tekstiler. Den kan drives av en manuelt spent fjær, trykkluft eller elektrisk strøm (via kabel eller batteri).

Stifter fås i mange forskjellige størrelser, og avhengig av stiftepistol kan noen størrelser brukes om hverandre.

## Se også
* Heftestift
* Stiftemaskin
* Stiftefjerner
* Krampepistol
* Spikerpistol

## Eksterne lenker
*
Sándor Puhl

**Sándor Puhl** (født 14. juli 1955, død 20. mai 2021) var en ungarsk fotballdommer.

Puhl var internasjonal toppdommer på midten av 1990-tallet, og ble kåret til verdens beste dommer av International Federation of Football History & Statistics fire år på rad fra 1994. Under VM i 1994 dømte han finalen mellom  og , og i 1997 dømte han Mesterligafinalen mellom Borussia Dortmund og Juventus.

## Referanser




## Eksterne lenker
*
Europavei 78

**Europavei 78** går mellom Grosseto og Fano i Italia. Veiens lengde er rundt 270 km.

Etter det gamle nummersystemet fra 1950 gikk E78 mellom Tromsø og Torneå. Nummeret bruktes i Norge fra 1965 til 1992. Denne veien er nå Europavei 8.

## Knutepunkter
}

|}

## Referanser


## Eksterne lenker
Ben Okri

**Ben Okri** (født 15. mars 1959 i Minna, Nigeria) er en nigeriansk dikter og forfatter bosatt i London. 

I barndommen bodde han sammen med familien sin i London, før de returnerte til Nigeria i 1968. I 1977 flyttet han tilbake til England for å studere ved University of Essex.

I 1991 fikk han Bookerprisen for sin mest kjente roman, *[[The Famished Road]]*.

Hans opplevelser fra den nigerianske borgerkrigen sies å være inspirasjonen til mange av verkene hans.

## Bibliografi
* *Flowers and Shadows*, 1980
* *The Landscapes Within*, 1981
* *Incidents at the Shrine*, 1986
* *Stars of the New Curfew*, 1988
* *The Famished Road*, 1991. Norsk oversettelse 1993: *Den sultne veien*
* *An African Elegy*, 1992
* *Songs of Enchantment*, 1993. Norsk oversettelse 1994: *Fortryllelsens sanger*
* *Astonishing the Gods*, 1995
* *Birds of Heaven*, 1995
* *Dangerous Love*, 1996. Norsk oversettelse 1997: *Beslektede tap*
* *A Way of Being Free*, 1997
* *Infinite Riches*, 1998. Norsk oversettelse 2002: *Uendelig rikdom*
* *Mental Fight*, 1999
* *In Arcadia*, 2002
* *Starbook*, 2007

## Referanser


## Eksterne lenker
* 
*
BV

**BV**, **Bv**, **bV** og **bv** kan bety:

## BV
* Bornholms Værn
* IATA-koden for flyselskapet Blue Panorama Airlines
* Norsk militær forkortelse for beltevogn (BV-202, BV-206)
* BV er ISO 3166-1-koden for Bouvetøya.
** .bv er Bouvetøyas nasjonale toppnivådomene.

## Bv

## bV

## bv
Norges Håndballforbund

**Norges Håndballforbund** (**NHF**) er et særidrettsforbund for håndball i Norge. Forbundet ble stiftet 2. mai 1937. NHF er medlem av Norges idrettsforbund og olympiske og paralympiske komité, Det europeiske håndballforbundet og Det internasjonale håndballforbundet. 

De norske landslagene i håndball er Håndballjentene, Håndballgutta, juniorlandslag for kvinner og menn, ungdomslandslag for kvinner og menn og jentelandslaget og guttelandslaget. Det finnes også landslag i beach-håndball i senior- og juniorklassene.

Da Norges Håndballforbund ble stiftet fantes det bare to klubber med offisielt aktive håndballgrupper, Sportsklubben Arild og Ullern skiklubb.

## Ledere
### Formenn og presidenter
;Formenn
* 1937–1940 – Øyvind Mørch Smith, Spk Arild
* Idrettsstreiken
* 1945–1948 – Ole Moksnes, Spk Arild
* 1948–1950 – Øyvind Mørch Smith, Spk Arild
* 1951–1955 – Einar Kaspersen, Bækkelaget SK
* 1956–1958 – Ole Moksnes, Spk Arild
* 1958–1962 – Øyvind Mørch Smith, Spk Arild
* 1962–1966 – Laila Schou Nilsen, Grefsen IL
* 1966–1973 – Odd Svartberg, Spk Arild
;Presidenter
* 1973–1979 – Carl Egil Wang, HK Herulf
* 1979–1985 – Thorleif Gange, Nordstrand IF
* 1985–1999 – Tor Lian, Støren Spk
* 1999–2004 – Karl-Arne Johannessen, Tertnes IL (1999–2003), Askøy HK (2003–2004)
* 2004–2009 – Arne S. Modahl, Vestby HK
* 2009–2015 – Karl-Arne Johannessen, Gjerdrum IL
* 2015–2025 – Kåre Geir Lio, IK Junkeren
* 2025– – Randi Gustad, Njård

### Generalsekretærer
* (1961–1984)
*Niels Hertzberg (1984–2003)
*Per Otto Furuseth (2003–2011)
* (2011–)

## Litteratur
*

## Referanser


## Eksterne lenker
*
Kuortane

**Kuortane** er en kommune i landskapet Södra Österbotten i Finland. Den grenser til kommunene Lappo, Seinäjoki, Alavo og Alajärvi. Kommunen er enspråklig finsk. Kuortane hadde .

Kommunen er kjent for sitt idrettsinstitutt og for historien om tretjæreproduksjon. Den kjente finske arkitekten Alvar Aalto kom fra Kuortane.

## Referanser


## Eksterne lenker
* 
* Kuortane Sports Institute – Hjemmeside
Bente Amundsen

**Bente Amundsen** (født 1956) er en norsk tidligere friidrettsutøver og norsk mester på 100 meter hekk som representerte Hamar IL.

Hun vant NM i 1972, og tok sølv to år senere da hun under NM i Hønefoss satte sin personlige rekord på 14,6 sekunder. 

Hun var gift med Tomm Thorkildsen, og er mor til spydkaster og olympisk mester Andreas Thorkildsen.

## Referanser
Radio Berlin International

**Radio Berlin International** (**RBI**) var utlandsprogrammet til DDRs statlige kringkaster. RBI ble etablert i mai 1959 som en motvekt mot den vesttyske kringkasteren Deutsche Welle, selv om sendinger til utlandet allerede hadde pågått siden 15. april 1955.

Hovedinnholdet i RBI var nyheter og informasjon om og fra Øst-Tyskland. Programinnholdet var ofte svært profesjonelt og mye mer balansert sammenlignet med tilsvarende sendinger fra andre østblokkland hva gjaldt livet i et sosialistisk land. Men målet var klart; å nå lyttere i hele verden og få *«...gjøre lytterne kjent med den sosialistiske tyske staten...»*.

RBI kvitterte de fleste henvendelser med mengder av trykt materiale knyttet til landets utvikling, samt souvernirer som vimpler og frimerker. Kjenningsmelodien var de første tonene av DDRs nasjonalsang. Stasjonen holdt til i Funkhaus Nalepastraße i Berlin-Oberschöneweide.

RBI ble lagt ned 2. oktober 1990 som en følge av den tyske gjenforeningen dagen etter. Den siste sendingen var bitter for mange av medarbeiderne, for det var mer snakk om en overtakelse, snarere enn en gjenforening med Deutsche Welle som overtok 21 ansatte, lokaler, utstyr og noen frekvenser. 

Kanalen sendte programmer på mange språk, blant annet svensk og dansk, og mange av medarbeiderne hadde opprinnelse i de enkelte lands kommunistiske partier. Kanalen var en av de store under den kalde krigen.

## Referanser
Speilbåt

**Speilbåt** er en robåt videreutviklet fra spissbåten der akterenden har blitt kappet av med et speil. Den ble en kombinasjon mellom en robåt og en motorbåt med utenbordsmotor.

Denne plattgattede båttypen har også blitt kalt *tverrskotting* fordi den måtte føyes inntil stavnen i framkant og festes til tverrenden bak under bygging. Det er raskere å bygge en speilbåt enn de tradisjonelle spissbåtene og dermed lettere å produsere i etterkrigstiden. Men tverrenden er ikke lik i de mange variasjoner av båttypen, på disse beregnet for de mindre påhengsmotorer hadde akterstavnen bare blitt kappet av for å ha en festeplate på.

Etter hvert påhengsmotoren ble større og tyngre ble tverrenden bredere og større, men vekten forskjøvet seg bakover. Denne utviklingen gjorde disse til gode motorbåter, men dårlige robåter. De ble tungt å ro med fordi tverrenden gav et sug i båten på vannet.

De er lik stor som en spissbåt på mellom 4 og 6 meter lengde. De er nå sjelden i produksjon både i plast og tre.

## Litteratur
* *Espen Skjærbakken*, Indre Østlandets trebåter 2005 ISBN 82-90660-24-3
Det femte korstog

**Det femte korstog** (1217-1221) ble startet for å vinne tilbake Jerusalem og Det hellige land ved å først ta Ayyubide-dynastiet i Egypt.
## Forberedelsene
Pave Innocens III hadde allerede tidlig i 1213 oppfordret til et nytt korstog i bullen *[[Quia maior]]*. Korstoget ble deretter vedtatt av Det fjerde Laterankonsil høsten 1215. I 1217 satte pave Honorius III igang de praktiske forberedelser. For å finansiere det ba han om at paven og kardinalene skulle gi en tiendedel av sine inntekter de neste tre år, mens andre geistlige skulle gi en tyvendedel. Dette brakte inn mye penger, men ikke på langt nær nok. I april 1217 ble Pierre de Courtenay kronet som latinsk keiser av Konstantinopel. Dette ga pave Honorius økt håp om et vellykket korstog, men keiseren ble tatt til fange under reisen østover, og døde i fangenskap.
## Korstoget
De fleste herskere i Europa var innblandet i andre kriger, og kunne ikke forlate sine land i lengre perioder. En korsfarerstyrke ledet av Andreas II av Ungarn som også bestod av korsfarere fra Østerrike og Bayern satte ut i 1217. De erobret Damietta i Egypt i 1219. Uenighet blant korsfarerne, og spesielt rivaliseringen mellom lederne og den pavelige legaten Pelagius førte til at de mislyktes. Den pavelige legaten Pelagius krevde så at de skulle angripe Kairo med en gang. Mangelen på planlegging førte til at de ble sittende fast da Nilen gikk over sine bredder, og måtte velge mellom overgivelse og den sikre død. De aller fleste overga seg.

Fredrik II av Det tysk-romerske rike ble valgt til leder av korstoget og han hadde, i likhet med flere andre herskere, avlagt en ed om å bli med på korstoget. Men da tiden nærmet seg utsatte han gjentatte ganger sin avreise. I april 1220 ble han valgt til keiser, og 22. november samme år ble han kronet av paven i Roma. Fredrik II fortsatte å utsette sin avreise, og et felttog i Egypt slo fullstendig feil da Damietta falt 8. september 1221.

Det ble bestemt at Fredrik II skulle reise 24. juni 1225. Honorius arrangerte det slik at Fredrik giftet seg med Isabella, som var arving til kongedømmet Jerusalem. Dette ville binde ham enda sterkere til planen. Men arbeidet med San Germanotraktaten førte til nok en utsettelse, og da traktaten var klar i juli 1225 ga denne mulighet til å utsette hele prosjektet i to år til.

Da det femte korstog dro mot Egypt i 1219 var Frans av Assisi med på ferden. Han skulle vinne sultanen for kristendommen. Frans fikk til og med møte sultanen og legge fram budskapet sitt, men det bli ikke til noe mer enn bare et møte.

## Referanser
Revolusjonsdebatten

**Revolusjonsdebatten** var en britisk offentlig diskusjon om den franske revolusjon og varte fra 1789 til 1795. Debatten tok form av en pamflettkrig, som for alvor startet med Edmund Burkes *Reflections on the Revolution in France* (1790) (norsk oversettelse: «Betraktninger over revolusjonen i Frankrike»). Burkes pamflett overrasket mange ved å støtte det franske aristokratiet, mens han hadde støttet de amerikanske kolonistene i deres opprør mot det britiske overherredømme.

Mange skribenter reagerte med å forsvare den franske revolusjonen, blant dem Thomas Paine, Mary Wollstonecraft og William Godwin. Alfred Cobban karakteriserte debatten som «kanskje den siste virkelige diskusjon om de fundamentale politiske prinsipper i Storbritannia.» Argumentene fra de som sto mot Burke skulle bli sentrale ved fremveksten av den radikale arbeiderbevegelsen på 1800-tallet. De fleste britene støttet stormingen av Bastillen i 1789 i håp om at den franske kongemakten ville avgrenses av en mer demokratisk styreform. I desember 1795, etter skrekkveldet og krig mot Frankrike var det få briter som fremdeles støttet revolusjonen.

## Burkes ''Reflections''

Burke skrev dels som et tilsvar til en preken av presten Richard Price og argumenterte for at en revolusjon som den i Frankrike lett kunne føre til mer undertrykking. Burke hadde tidligere støtte whig-partiet, han hadde vært kritisk til kongemakten, han hadde støttet de amerikanske revolusjonære og han hadde kritisert korrupsjon og vanstyre i britisk India, mange i Storbritannia forventet derfor at han ville støtte revolusjonen i Frankrike. Når han ikke gjorde det så sjokkerte det almenheten og de fleste av hans venner og støttespillere. Burkes bok var en suksess, på tross av en stiv pris (3 shilling) så ble 30&nbsp;000 eksemplarer solgt på to år.

Burkes pamflett forsvarte prinsipper som: «patriarkalsk ledelse, lojalitet, ridderlighet, prinsippet om arv» og eiendomsrett. Liberale motstandere som William Godwin, Thomas Paine og Mary Wollstonecraft argumenterte i stedet for republikansk styresett, jordbrukssosialisme og anarki. De fleste av de som i debatten ble regnet som radikale delte de samme ideene, «en følelse av personlig frihet og selvstendighet», «troen på borgerlige dyder», hat mot korrupsjon, motstand mot krig fordi det bare tjente makthaverne, kritikk av monarkiet og adelsskapet med dets antatte ønske om å ta makt fra underhuset. 

Burke kritiserte de mange britiske intellektuelle og skribenter som hadde støttet de innledende fasene av den franske revolusjonen. De radikale så utviklingen i Frankrike som tilsvarende Storbritannias egen ærerike revolusjon i 1688. Burke mente imidlertid at en mer passende sammenligning var den engelske borgerkrigen (1642–1651) hvor Karl I av England ble henrettet i 1649. Han så den franske revolusjon som et voldelig opprør mot en legitim regjering og holdt det syn at borgerne kun i unntakstilfelle har rett til å gjøre opprør. Sivilisasjon og styresett hevdet Burke, er et resultat av sosial og politisk konsensus, deres tradisjoner kan ikke utfordres, resultatet vil bli anarki.

## Litteratur
*
*
Hawaii (øy)

**Hawaii**, også kalt «**Big Island**», er den største øya i det vulkanske arkipelet som utgjør Hawaiiøyene og delstaten Hawaii i USA.

Øya er en av åtte større vulkanske øyer i Hawaiiøyene. Den hevdes å være oppkalt etter den polynesiske navigatøren Hawai’iloa, som skal ha oppdaget øyene. For å unngå misforståelser mellom delstaten Hawaii og øya Hawaii refererer ofte befolkningen til sistnevnte som «Big Island».

På Hawaii ligger tregrensen på cirka 2&nbsp;348 m, mens den alpine grensen regnes ved 3&nbsp;048 m. Mellom disse grensene ligger det en sone med varierende krattskog og gresstyper. Over alpingrensen består vegetasjonen mest av moser og lav.

I 2003 hadde øya en fastboende befolkning på 158&nbsp;423 personer.

## Vulkaner på øya
Hawaii (Big Island) domineres av fem vulkaner, som alle er av typen skjoldvulkan.

* Mauna Kea (4&nbsp;205 moh.)
* Mauna Loa (4&nbsp;169 moh.)
* Hualālai (2&nbsp;521 moh.)
* Kohala (1&nbsp;670 moh.)
* Kīlauea (1&nbsp;247 moh.)

Kīlauea er den mest aktive vulkanen på Hawaiiøyene. Der har Puʻu ʻŌʻō-krateret vært i kontinuerlig utbrudd på den østlige riftsonen siden 1983, og utbruddet pågår fortsatt (mai 2015). Og fra Halemaʻumaʻu-krateret siger det ut giftig svoveldioksid (SO2).

## Viktige byer
*Hilo er med sine 40&nbsp;759 innbyggere den største byen på øya og den nest største i delstaten, etter Honolulu, som ligger på øya Oahu. University of Hawaii har en avdeling i byen.
*Kailua-Kona er øyas nest største by og er sentrum for øyas turisme.

## Se også
* Hawaii Volcanoes nasjonalpark

## Referanser


## Eksterne lenker
*
Demonenes port

***Demonenes port*** (*Rashōmon*, kanji: 羅生門) er et japansk kriminaldrama fra 1950 regissert av Akira Kurosawa. Den er kanskje mest kjent under originaltittelen *Rashōmon*, som henspiller på «slottsporten», en innfartsbygning i Kyoto. Handlingen er lagt til 1100-tallets Japan. 

Filmen ble tildelt Gulløven under Filmfestivalen i Venezia i 1951. Prisen bidro sterkt til Kurosawas og dermed også japansk films gjennombrudd i Vesten.

## Handling
Filmmanuset bygger på to noveller av Ryunosuke Akutagawa, den ene med samme tittel som filmen. Den andre heter *Yabu no naka* (藪の中) – Inne i lunden (1921), som tilsvarer hoveddelen av intrigen.

Handlingen kretser omkring en voldtekt av en kvinne og mordet på hennes mann, en samurai, og hvordan hendelsesforløpet oppfattes helt forskjellig av fire ulike vitner (inkludert offeret selv via spiritistisk medium). Spørsmålet handlingen stiller er hvordan man egentlig kan skille sant fra usant eller om det i det hele tatt er mulig.

Handlingen har intet med selve de legendariske Rashōmon-fortellinger å gjøre, men benytter disse bare stemningsskapende for sin handlingsramme, som spiller på den undergangs- eller endetidsstemning som Heian-tiden fremstår som i den japanske litteratur. Det heter at denne porten på 1100-tallet var blitt helt forfallen og var blitt et usselt  sted der tyver og andre usmakelige skikkelse skjulte seg, og hvor folk kvittet seg med lik og uønskede spedbarn.

## Utvalgt rolleliste
*Toshiro Mifune – Tajomaro, banditt
*Machiko Kyo – Masako, samuraiens hustru
*Masayuki Mori – Takehiro, samurai
*Takashi Shimura – Vedhuggeren
*Minoru Chiaki – Presten
*Fumiko Honma – Mediet

## Referanser


## Eksterne lenker
*
James E. Webb

**James Edwin Webb** (1906–1992) var en amerikansk pilot i United States Marine Corps under andre verdenskrig, og leder av romfarts&shy;organisasjonen NASA fra 14. februar 1961 til 7. oktober 1968.

Webb hadde en sentral rolle under Apollo-programmet, selv om han gikk av før den første månelandingen fant sted i 1969 med Apollo 11.

James Webb-teleskopet, etterfølgeren til det aldrende Hubble-teleskopet, er oppkalt etter ham. Teleskopet ble skutt opp 25. desember 2021.

## Karriere
Webb fikk sin første utdannelse ved universitetet i Nord-Carolina ved Chapel Hill og ble tildelt graden Bachelor of Arts in Education i 1928. Han jobbet senere som offiser i United States Marine Corps, hvor han var i aktiv tjeneste som pilot i perioden 1930–1932. I årene 1934–1936 studerte Webb juss ved George Washington University Law School, og han fikk rett til å praktisere som advokat i Washington, D.C. fra 1936.

Webb hadde flere politiske stillinger i Washington, D.C., blant annet som sekretær for kongressmann Edward W. Pou, før han returnerte til marinekorpset i 1944 under den annen verdenskrig. Etter krigen returnerte han til Washington, hvor han jobbet som assistent for advokat og tidligere guvernør i Nord-Carolina, O. Max Gardner. Fra 1946 til 1949 var han leder for det amerikanske budsjettbyrået under president Harry S. Truman. I tillegg til sin omfattende politiske karriere, hadde Webb flere stillinger i privat sektor før han ble leder for NASA.

### Leder for NASA
Webb ble innsatt som leder for NASA bare tre måneder før John F. Kennedy den 25. mai 1961 annonserte at USA innen utløpet av 60-årene ville sende en mann til månen og bringe ham trygt tilbake. Webb var i så måte en sentral person i realiseringen av det amerikanske Apollo-programmet og måtte bruke sin politiske erfaring for å opprettholde den politiske og økonomiske støtten til romprogrammet – især etter øvingsulykken i 1967 der tre astronauter mistet livet.

Webb forlot NASA i oktober 1968, et knapt år før Apollo 11 landet på månen. Han var den andre lederen av organisasjonen og ble etterfulgt av vitenskapsmannen Thomas O. Paine.

## Se også
* NASA
* Apollo-programmet
* James Webb Space Telescope

## Referanser


## Eksterne lenker
* James Edwin Webb – James Web Space Telescope
* James Edwin Webb – Encyclopædia Britannica
The Thing (band)

**The Thing** er et norsk/svensk jazzband som består av Mats Gustafsson (saxofon), Ingebrigt Håker Flaten (bass), og Paal Nilssen-Love (trommer).

Trioen ble etablert i februar 2000 etter en serie konserter i Stockholm og en innspilling av Don Cherry-komposisjoner som ble utgitt i Sverige på Crazy Wisdom/Universal. En forening av tyske, britiske og amerikanske tradisjoner av fri musikk og repertoar samlet fra ulike kilder som James Blood Ulmer, Frank Lowe, P.J. Harvey, White Stripes and Joe McPhee. McPhee deltok også som musiker på *She Knows...* albumet (2001).

*Garage* ble utgitt plateselskapet Smalltown Superjazz i 2004. En EP med livemateriale med Joe McPhee og Cato Salsa Experience ble utgitt i 2005, samt et konsertalbum. De ble nominert til Alarmprisen i klassen årets jazzalbum for *Garage* i 2005 og *Live at Blå* i 2006. I 2006 ga de ut *Action Jazz* også på Smalltown Superjazz og ble nominert til Spellemannprisen 2006 i klassen jazz. Gruppen spenner over materiale fra Ornette Coleman, Lightning Bolt, Yosuke Yamashita og andre i tillegg til originalt materiale. I 2012 ga de ut albumet *The Cherry Thing* sammen med Neneh Cherry og ble for det nominert til Nordic Music Prize og Spellemannprisen 2012 i klassen jazz.

Gruppen skal angivelig være det eneste frijazz-ensemble som bruker sceneuniformer – T-skjorter fra Ruby's Barbecue Restaurant i Austin Texas.

## Diskografi

## Referanser


## Eksterne lenker
* 
*
Leonard Schrøder Evensen

**Leonard Schrøder Evensen** (født 17. september 1906, død 8. september 1944) var formann i Norges Kommunistiske Ungdomsforbund i perioden 1930&ndash;1933 og i Vestlandske distrikt av NKU 1935&ndash;1937.

I årene 1928 - 1930 var han KUNMZ-student ved Kominterns kaderskole i Moskva. I 1930 var imidlertid NKU i sterk tilbakegang, og NKP ba til slutt om at Schrøder Evensen måtte få avbryte studiene og vende hjem for å ta ledelsen i ungdomsforbundet. Ønsket ble etterkommet, men dette løste ikke forbundets problem. Snart ble det reist skarp kritikk mot ham i NKU, og i 1933 ble ny leder valgt.

I 1933 redigerte Schrøder Evensen NKPs avis *[[Vestkysten (1933–1934)|Vestkysten]]*, en avis spesielt rettet til bonde- og fiskeribefolkningen på Vestlandet.

Under krigen var han aktiv i NKP og i motstandsbevegelsen, og var en nær medarbeider av Peder Furubotn. Schrøder Evensen ble arrestert av Gestapo på hjemstedet Solund 7. september 1944, torturert og forsøkt truet til å røpe et våpenlager. Dagen etter tok tyskerne ham med på en skøyte for å finne lageret. I et ubevoktet øyeblikk hoppet han overbord fra skøyta og druknet.

## Referanser


## Kilder
* Arbeiderbevegelsens historie i Norge &ndash; 4. Tore Pryser: Klassen og nasjonen (1935–1946), Tiden Norsk Forlag, Oslo 1988. s. 379
Bengt Strömgren

**Bengt Georg Daniel Strömgren** (født 21. januar 1908 i Göteborg, død 4. juli 1987) var en dansk astronom og astrofysiker.

## Biografi
Bengt Strömgren ble født i Göteborg. Foreldrene hans var Hedvig (født Lidforss) og Svante Elis Strömgren, som var professor i astronomi ved Københavns Universitet og direktør for universitetets observatorium. Faren hans trakk Bengt inn i naturvitenskapen, og guttens første vitenskapelige papir ble publisert allerede da han var 17 år gammel. Han fikk sin studenteksamen i 1925 og ble tatt opp på Københavns Universitet. Kun to år senere fikk han en grad i astronomi og atomfysikk, og i løpet av de neste to årene avsluttet han en doktorgrad som ble antatt i desember 1929, da han var 21 år.

Han ble lektor i 1932 og kom på et 18 måneders gjesteopphold på University of Chicago i 1936. Han etterfulgte sin far som professor i 1940. Under besettelsen satte han gang i byggingen av det nye Brorfeldeobservatoriet. Etter krigen ble han lei av manglende offentlige midler og forlot Danmark til fordel for USA i 1951.

Her ble han direktør for Yerkes- og McDonald-observatoriene og ble her i seks år. I 1957 ble han den første professor i teoretisk astrofysikk ved Institute for Advanced Study in Princeton, hvor han fikk Albert Einsteins kontor.

Han forble i Princeton med sin familie frem til 1967, da han reiste hjem til Danmark og bosatte seg i Carlsbergs æresbolig, som Niels Bohr tidligere hadde hatt.

I 1987 døde han etter kort tids sykdom.

Bengt Strömgren bidro på flere punkter til moderne astrofysikk. Han oppdaget at den kjemiske sammensetning av stjerner var mye mer annerledes enn først antatt, og han utviklet Strömgrens fotometriske system.

## Æresbevisninger
**Utmerkelser**
* Karl Schwarzschild-medaljen (1969)
* Bruce-medaljen (1959)
* Royal Astronomical Societys gullmedalje (1962)
* Henry Norris Russell Lectureship (1965)

**Oppkalt etter ham**
* Asteroide 1846 Bengt
* Strömgren alder
* Strömgren fotometri
* Strömgrens kule

**Øvrigt**
* Asteroide 1493 Sigrid, oppkalt etter hans kone

## Referanser


## Eksterne lenker
* Det kongelige Biblioteks biografi
* Bruce Medalist Bengt Strömgren 
* Biographical PhD Project on Bengt Strömgren and Modern Astrophysics
Den europeiske organisasjonen for meteorologisatellitter

**Den europeiske organisasjonen for meteorologisatellitter** (engelsk: *European Organisation for the Exploitation of Meteorological Satellites*, forkortet **EUMETSAT**) er en internasjonal organisasjon med formål å utnytte informasjon fra meteorologiske satellitter. Organisasjonen ble etablert i 1983 og har 20 medlemsstater og ni samarbeidsstater i Europa. Hovedkontoret ligger i Darmstadt i Tyskland.

Medlemslandene er Belgia, Danmark, Finland, Frankrike, Hellas, Irland, Italia, Kroatia, Luxembourg, Nederland, Norge, Portugal, Slovakia, Spania, Storbritannia, Sverige, Sveits, Tyrkia, Tyskland og Østerrike. Medlemslandene er hovedbidragsytere til organisasjonen og de største brukerne av organisasjonens tjenester. I tillegg har organisasjonen ti samarbeidsland: Bulgaria, Estland, Island, Latvia, Litauen, Polen, Romania, Slovenia, Tsjekkia og Ungarn. Det siste landet som ble medlem, var Kroatia i juli 2006, etter å ha vært samarbeidsland siden 2002.

## Medlemsland

## Referanser


## Eksterne lenker
*
Olaf Fredrik Watnebryn

**Olaf Fredrik Watnebryn** (1908–1977) var en norsk industriarbeider, kommunearbeider og politiker (Ap) fra Drammen. Han var stortingsrepresentant i fem perioder 1945–1965; først som representant for Kjøpstedene i Buskerud fylke og fra 1954 for Buskerud fylke. Etter stortingstida var han fylkesmann i Buskerud 1962&ndash;1977.

Watnebryn arbeidet ved kjemisk fabrikk 1925-1926 og som trådtrekker ved A/S Norsk Kabelfabrikk 1927-1936. Han satt i bystyret/formannskapet 1934&ndash;1940 og 1945&ndash;1947. 

## Eksterne lenker
* 
*
Kari Gjesteby

**Kari Gjesteby** (født 16. mai 1947) er en norsk politiker (Arbeiderpartiet) og næringslivsleder. Hun var handelsminister i Gro Harlem Brundtlands første regjering i 1981, justisminister i Gro Harlem Brundtlands tredje regjering fra 1990 til 1992 og riksmekler fra 2009 til 2013. Hun har også hatt en rekke lederstillinger og styreverv.

## Utdannelse
Gjesteby er utdannet siviløkonom fra Norges Handelshøyskole (NHH).

## Karriere
Hun har hatt en rekke lederverv i statlig forvaltning og statlige foretak og i regjeringsapparatet. Hun var handelsminister i 1981 og justisminister 1990–1992.

Den 21. august 2009 ble hun utnevnt til Norges første riksmekler, etter at embetstittelen var endret fra «riksmeglingsmann». Hun var riksmekler fra 2009 til 2013. Hun ble etterfulgt som riksmekler av Nils Dalseide 1. september 2013.

## Familie
Hun er datter av Omar Gjesteby og Ingrid Thoresen, og søster av Odd Gjesteby, Arne Kjell Gjesteby (1924–2013) og Anne-Lisbet.

## Stillinger og verv

### Regjeringsrelaterte posisjoner
* Justisminister 1990–1992
* Handelsminister 1981
* Statssekretær i Finansdepartementet 1979–1981
* Statssekretær i Utenriksdepartementet 1986–1988

### Lederstillinger
* 1983–1989: stedfortredende generalsekretær i Nordisk ministerråd
* 1989–2001: direktør for Norges Bank
* 2001–2003: konstituert Nasjonalbibliotekar (direktør for Nasjonalbiblioteket)
* 2005–2006: direktør for Norsk Lyd- og Blindeskriftbibliotek
* 2009–2013: riksmekler

### Styreverv
* Statskonsult AS (styreleder)
* Statens institutt for forbruksforskning (styreleder)
* HAV Eiendom AS
* Bjørvika Utvikling AS
* Norges musikkhøgskole
* Veidekke AS
* Stiftelsen Hvite busser til Auschwitz
* Sentralstyremedlem i Norsk Kvinnesaksforening (2016–2018)

## Referanser


## Eksterne lenker
*
GRO Industrier

**GRO Industrier** var Norges største produsent av dypfryste grønnsaker, frukt, bær og potetprodukter. Firmaet hadde hovedkontor i Tønsberg, og anlegg for industriproduksjon i Tønsberg, Grimstad, Lier, Brumunddal og Hardanger. Samlet hadde bedriften ca. 280 årsverk og omsatte i 2005 for ca. 542 millioner kroner.

Findus Norge AS kjøpte GRO Industrier AS i slutten av 2006. Tidligere eiere var BAMA Gruppen (75 % eierandel) og Gartnerhallen (25 % eierandel).

## Referanser


## Eksterne lenker
* Bedriftens hjemmeside
Liste over Buskeruds fylkesmenn

**Liste over Buskeruds fylkesmenn** omfatter også amtmenn i Buskerud amt. Begrepene fylke og fylkesmann erstattet amt og amtmann 1. januar 1919.

Fylkesmannsembetet hadde sete i Drammen. Fra 1. januar 2019 er Buskerud en del av fylkesmannsembetet i Oslo og Viken.

## Referanser


## Kilder

* World statesmen, worldstatesmen.org
* Fylkesmannboka, regjeringen.no
* Digitalarkivet, digitalarkivet.no

## Eksterne lenker

* Fylkesmannen i Buskerud
Deng Pufang

**Deng Pufang** (kinesisk: 邓朴方, pinyin: * Dèng Pǔfāng *, født 16. april 1944 i Zuoquan i Jinzhong i Shanxi i Kina) er førstefødte sønn av Deng Xiaoping og hans tredje hustru Zhuo Lin. Han anses som et seniormedlem av *«[[kronprinspartiet]]»*, det vil si den gruppe yngre mennesker som er på vei opp og frem på grunn av sin familiebakgrunn.

Under kulturrevolusjonen ble Deng Xiaoping og dermed også hans familie målskive for Mao Zedong. Maos rødegardister fengslet Deng Pufang, torturerte ham og presset ham ut av vinduet i en fireetasjers bygning. Fallet gjorde ham paraplegisk lam.

Deng Pufang er nå (2007) formann for Det kinesiske handicapføderasjon, som han var med på å grunnlegge i 1988. Han mottok De forente nasjoners menneskerettighetspris i desember 2003 for hans arbeide for å verne om de funksjonshemmedes rettigheter i Kina.

## Referanser


## Eksterne lenker
* humanrights-china

*
Christopher Christian Weidemann

**Christopher Christian Weidemann** (født 14. april 1779 på Mellom-Rustad på Toten, død 27. august 1858 på Billerud på Østre Toten) var en norsk politiker og embetsmann. 

Weidemann ble student i 1795, tok latinsk-juridisk eksamen, teoretisk prøve i 1800 og praktisk i 1802. Han ble i 1800 kopist i Rentekammeret og etter hvert fullmektig samme sted. Han ble seinere utnevnt til byfogd og politimester i Christiania, men måtte søke avskjed i 1814, etter å ha truet en arrestant til tilståelse ved å slå ham med et tre.

Noen ytterligere klatring oppover rettsvesenets karrierestige ble nå vanskelig, men i 1817 ble han utnevnt til sorenskriver i Toten, Vardal og Biri etter broren Lauritz Weidemann. Dette embetet hadde han til 1853; med andre ord ei 36 år lang karriere som sorenskriver på Toten. 

Han var stortingsrepresentant 1824-26. Weidemann var også president i Odelstinget.

Weidemann må også nevnes i samband med garden Billerud, der han bodde i 40 år. Det var Weidemann som ga hovedbygningen på Billerud dens nåværende utseende ved å bygge på andreetasjen. Han fikk også Peder Balke til å male salen i 1833/34. 

Han var sønn av Lars Weidemann, og en av hans brødre var Lauritz Weidemann. Christopher Christian Weidemann var gift med Marie Magdalene Christiane Jacobine Lycke, født i Christianshavn i Danmark 3. august 1784 og død på Billerud 8. mars 1867.  

## Referanser


## Litteratur
* Midthaug, Leif: «Christopher Christian Weidemann». Biografi i *Totens bygdebok II*, s. 354-355, Oslo 1953.

## Eksterne lenker
*
Nikola

**Nikola** (Gresk Νικολα) er et europeisk mannsnavn. Navnet er avledet av *[[Nikolas]]* og betyr «seier» og «folk».

## Etymologi
Som mannsnavn er *Nikola* dannet som et Albansk form av *Nikolas*. Som kvinnenavn er det dannet som en polsk feminin form av *Nikoleta*. Navnet *Nikoleta* har gresk opprinnelse og er sammensatt av to ledd som betyr henholdsvis «seier» og «folk».

## Utbredelse
I Balkan og i Italia er *Nikola* et mannsnavn, og navnet er svært vanlig i Montenegro, Serbia, Nord-Makedonia, Albania, Hellas og Kroatia. 

|}

På polsk er *Nikola* et kvinnenavn, og navnet er ikke så populært navn på jentebarn i Polen. På Balkanske land blir det brukt som hankjønn	

*Nikola* var et populært guttenavn i USA siden 1980-årene.

|}

## Kjente personer med navnet
Personene i listen er ordnet kronologisk etter fødselsår.
* Nikola Tesla (1856&ndash;1943), serbisk oppfinner, fysiker og ingeniør
* Nikola Šarčević (f. 1974), svensk musiker
* Nikola Đurđić (f. 1986), serbisk fotballspiller
* Nikola Peković (f. 1986), montenegrinsk basketballspiller
* Nikola Vučević (f. 1990), montenegrinsk basketballspiller
* Nikola Mirotić (f. 1991), spansk basketballspiller
* Nikola Karabatić (f. 1984), fransk håndballspiller

## Referanser


## Eksterne lenker
Kulturrevolusjonsgruppen

**Kulturrevolusjonsgruppen**  (kinesisk: 中央文革小组, *Zhōngyāng wéngé xiǎozǔ*) var en gruppe som ble dannet i mai 1966 og som kom til å spille en viktig rolle under kulturrevolusjonen i Folkerepublikken Kina. I denne gruppen inngikk blant annet Jiang Qing, Kang Sheng, Chen Boda, Yao Wenyuan og Zhang Chunqiao.

I lengre tid var kulturrevolusjonsgruppen i virkeligheten, skjønt ikke formelt, Kinas sentrale maktorgan.

Den ble etter hvert avløst av andre, og ble formelt avviklet av Det kinesiske kommunistpartis 9. nasjonalkongress i april 1969.

## Litteratur
*MacFarquhar, R and Schoenhals, M; *Mao's Last Revolution*; Belknap Harvard (2006)
*Meisner, M; *Mao's China and After: A History of the People's Republic Since 1949*; Free Press (1986)
Kampsesjon

**Kampsesjoner** (kinesisk: 批鬥大會, pinyin: *Pīdòu dàhuì*, kortversjon for 批判鬥爭大會) er en type politiske møter (avhør, fordømmelsesallmøter) som er avledet av marxistisk dialektisk teori og som ble særlig beryktet under kulturrevolusjonen i Folkerepublikken Kina. Kampsesjonene må sees i lyset av klassekampen, de var møter som hadde til hensikt å ta oppgjør med «kontrarevolusjonær» og «reaksjonær» tenkning.

Under kulturrevolusjonen utartet kampsesjonene ganske raskt fra ikke bare verbal kamp, som i og for seg kunne være belastende nok for de enkeltpersoner som ble gjenstand for slike møter, men også for fysisk kamp. Det kunne ende med drap, og politiet hadde ordre om ikke å gripe inn. Dette var utbredt i den delen av kulturrevolusjonen da rødegardistene hadde fritt frem, fra 1966 til 1969. I teorien skulle kampsesjonene føre til selvkritikk og selvinnsikt hos de som ble utsatt for den, slik at det skulle gagne vedkommende som nå skulle kunne engasjere seg i klassekampen med kraft på «den rette side»; det var imidlertid andre ting som skjedde: Personen ble utrensket, og vedkommendes familie ble i etterkant ofte også rammet med harde tiltak. Som ofte var utvelgelsen av personer det skulle «kjempes imot» diktert av hva som var gunstig i de pågående maktkamper, eller av personlige motsetninger som ikke hadde noe med ideologi å gjøre, eller av rødegardisters ønske om å bevise sin iver.  

Utenom denne kinesiske kontekst er lignende metoder blitt tatt i bruk av kommunistiske makthavere, men mindre spektakulært og tildels kombinert med hjernevask.

## Eksterne lenker
* En skildring av en kampsesjon mot en kvinnelig kinesisk professor, You Xiaoli, under kulturrevolusjonen
Europavei 61

**Europavei 61** går mellom Villach i Østerrike og Rijeka i Kroatia. Veiens lengde er 285 km.

Trasé fastlagt av UNECE: Villach – Karawanken tunnel/Predor Karavanke – Naklo – Ljubljana – Trieste – Rijeka

## Knutepunkter

}

|}

## Eksterne lenker
Nicole

**Nicole** er et opprinnelig fransk kvinnenavn dannet av mannsnavnet Nicolas.

## Utbredelse
*Nicole* var et populært navn i USA fra 1970-årene til 1990-årene.

I England var *Nicole* et populært navn i 1990-årene.
	

|}

## Kjente personer med navnet
Personene i listen er ordnet kronologisk etter fødselsår.
* Nicole Seibert (f 1964), tysk sanger kjent for «Ein bißchen Frieden»
* Anna Nicole Smith (1967–2007), amerikansk modell
* Nicole Kidman (f 1967), australsk skuespiller
* Nicole Scherzinger (f 1978), amerikansk sanger
* Nicole Richie (f 1981), amerikansk skuespiller

## Navnedag

## Referanser


## Eksterne lenker
*
Yang Rongguo

**Yang Rongguo** (kinesisk: 杨荣国, pinyin: *Yáng Róngguó*, født 1907 i Kina, død 1978) var en kinesisk akademiker og filosof som var involvert i kampanjen Kritiser Lin, kritiser Konfucius under kulturrevolusjonen.

Yang ble kjent som Konfuciuskjenner med en publikasjon om Konfucius i 1947 som ble revidert og utgitt på nytt i 1973.  Under kulturrevolusjonen var han professor ved Zhongshanuniversitetet.  Han publiserte en artikkel den 7. juli 1973 i «Folkets Dagblad» om «Konfucius – en tenker som sta opprettholdt slavesystemet»  Denne artikkelen sammen med gjenutgivelsen av hans gamle arbeid, gjorde ham til en prominent skikkelse. Han begynte å koble sammen Lin Biao, den falne kommunistleder som nå var blitt stemplet som «høyreavviker», og Konfucius, som man hadde drevet kampanjer imot i flere år. Yang generaliserte inn i dette bildet også folk som Liu Shaoqi og andre utrenskede ledere som Konfuciusdisipler.  Konfucius ble nå en mer fremstående målskive enn noensinne, og var en stand-in for statsminister  Zhou Enlai, som ikke ble kritisert ved navns nevnelse. Blant Yang Rongguos poenger var at Konfucius hadde motarbeidet sosiale endringer på sin tid, og at Zhou Enlai hadde gjort lignende ting ved å arbeide for å få rehabilitert utrenskede medlemmer av Det kinesiske kommunistparti i 1972, som for eksempel  Deng Xiaoping.

## Referanser